**18 IULIE 2025**

**Comunicat de presă**

**PRESTATORUL CASNIC**

Legea nr. 111/2022 privind reglementarea activităţii prestatorului casnic reprezintă

cadrul legal ce reglementează modul în care persoanele fizice pot desfăşura activităţi casnice în schimbul unei remuneraţii acordate sub formă de tichete de activităţi casnice, valoarea nominală a unui tichet fiind la data adoptării legii de 15 lei.

Pestatotorul casnic este persoana fizică ce poate desfăşura activităţi casnice ocazionale în una sau mai multe gospodării, în schimbul unei remuneraţii acordate exclusiv sub formă de tichete de activităţi casnice, în condiţiile prezentei legi,

**Beneficiarul casnic** este persoana fizică în folosul căreia prestatorul casnic desfăşoară

activităţi casnice.

**Beneficiarul casnic are următoarele drepturi:**

a) să stabilească verbal cu prestatorul casnic, anterior prestării activităţii casnice,

activitățile și programul de desfășurare al acestora;

b) să verifice modul de îndeplinire a activităților;

c) să utilizeze tichetele de activități casnice achiziționate de angajatorul prevăzut la art. 11 alin. (1) din prezenta lege, pentru și în folosul propriu.

**Beneficiarului casnic îi revin următoarele obligaţii:**

a) să asigure condiții corespunzătoare de desfășurare a activității casnice;

b) să achiziționeze tichetele de activități casnice;

c) să folosească tichetele de activități casnice ca singura formă de retribuire pentru

activitățile prestate;

d) să asigure confidenţialitatea datelor cu caracter personal ale prestatorilor casnici;

e) să informeze prin orice mijloc de comunicare prestatorul casnic în timp util în situația în care modifică programul de desfășurare a activității stabilit de comun acord cu prestatorul casnic;

f) să informeze prestatorul casnic cu privire la utilizarea adecvată a ustensilelor și/sau

aparatelor, în situația în care le pune la dispoziția acestuia în vederea realizării activității casnice;

g) să completeze tichetele de activități casnice cu data acordării acestora, numele și

prenumele prestatorului casnic și codul numeric personal al acestuia

h) să completeze tichetele de activități casnice cu numele, prenumele și codul numeric personal.

Beneficiarul casnic care achiziționează tichete de activități casnice suportă doar

valoarea nominală a acestora, costul de tipărire și de distribuire fiind suportat de Agenția Națională pentru Ocuparea Forței de Muncă.

De asemenea, beneficiarul casnic are obligația de a valorifica tichetul de activități casnice în termen de 12 luni de la data achiziționării acestuia cu posibilitatea de a returna tichetele de activități casnice achiziționate în 30 de zile de la împlinirea termenului prevăzut la alin. (7), primind valoarea nominală a acestora din care se scade, în situaţia tichetelor de activităţi casnice emise în format fizic, pe suport de hârtie costul suportat de Agenţia Naţională pentru Ocuparea Forţei de Muncă cu tipărirea și distribuirea acestora.

Platforma electronică pentru gestionarea tichetelor de activități casnice este disponibilă la adresa https://tichete.anofm.ro.

Platforma oferă:

–Gestionare simplificată a tichetelor: Tichetele pot fi achiziționate în format fizic

sau electronic și sunt utilizate exclusiv pentru plata prestatorilor de servicii casnice.

–Facilitarea interacțiunii dintre beneficiar și prestatorul casnic: Beneficiarii pot

posta în secțiunea „Marketplace” serviciile pentru care caută personal, iar prestatorii serviciile pe care le pot oferi, fiind asigurată în acest fel medierea între cerere și ofertă în ceea ce privește desfășurarea activităților casnice.

–Ghiduri de utilizare a platformei pentru prestatori, beneficiari și angajatori:

Beneficiar – <https://tichete.anofm.ro/beneficiary-guid>

Angajator – <https://tichete.anofm.ro/company-guid>

**Agenţia Judeţeană pentru Ocuparea Forţei de Muncă Dolj**